9. การจัดการ

9.1 โครงสร้างการจัดการ

แผนผังการจัดองค์กร ของกลุ่มบริษัท อีเอ็มซี จำกัด (มหาชน) และบริษัท อีเอ็มซี จำกัด (มหาชน)
ณ วันที่ 19 พฤศจิกายน 2542 มีดังนี้

[]

[]

โครงสร้างกรรมการบริษัท ประกอบด้วย คณะกรรมการบริษัท 3 ชุด คือ

1.  คณะกรรมการบริษัท

2.  คณะกรรมการบริหาร

3.  คณะกรรมการตรวจสอบ

  ดังมีรายชื่อ ตามหัวข้อ 9.1.4 ที่จะกล่าวต่อไปนี้

โดยคณะกรรมการแต่ละชุดมีอำนาจและหน้าที่ดังนี้

  9.1.1 อำนาจและหน้าที่ของคณะกรรมการบริษัท

ต้องปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท
ตลอดจนมติที่ประชุมผู้ถือหุ้น

1.  ห้ามมิให้ประกอบกิจการ
    เข้าเป็นหุ้นส่วนหรือเข้าเป็นกรรมการในนิติบุคคลอื่นที่มีสภาพอย่างเดียวกัน
    และเป็นการแข่งขันกับกิจการของบริษัท
    เว้นแต่จะได้แจ้งให้ที่ประชุมผู้ถือหุ้นทราบก่อนที่ประชุมจะมีมติแต่งตั้ง

2.  ต้องแจ้งให้บริษัททราบโดยไม่ชักช้า หากมีส่วนได้เสียในสัญญาที่ทำกับบริษัท หรือถือหุ้น
    หรือหุ้นกู้เพิ่มขึ้นหรือลดลงในบริษัทหรือบริษัทในครือ

3.  มีอำนาจกำหนดชื่อกรรมการผู้มีอำนาจลงนามผูกพันบริษัทพร้อมประทับตราสำคัญของบริษัท

4.  ต้องประชุมอย่างน้อย 3 เดือนต่อครั้ง

5.  ต้องจัดให้มีการประชุมผู้ถือหุ้นเป็นการประชุมประจำปีภายใน 4
    เดือนนับแต่วันสิ้นสุดของรอบปีบัญชีของบริษัท

6.  ต้องจัดให้มีการประชุมผู้ถือหุ้นภายใน 1 เดือนนับแต่วันที่ได้รับหนังสือจากผู้ถือหุ้น
    ในกรณีที่ผู้ถือหุ้นจำนวนไม่น้อยกว่า 25 คนซึ่งนับจำนวนหุ้นได้ไม่น้อยกว่า 1 ใน 10
    ของจำนวนหุ้นที่จำหน่ายได้ทั้งหมด หรือผู้ถือหุ้นซึ่งมีหุ้นนับรวมกันได้ไม่น้อยกว่า 1 ใน 5
    ของจำนวนหุ้นที่จำหน่ายได้ทั้งหมด เข้าชื่อกันทำหนังสือให้มีการประชุมผู้ถือหุ้น

7.  ต้องจัดให้มีการทำและเก็บรักษาบัญชี ตลอดจนการสอบบัญชีตามกฎหมายว่าด้วยการนั้น
    และต้องจัดทำงบดุลและบัญชีกำไรขาดทุนอย่างน้อยครั้งหนึ่ง ในรอบ 12
    เดือนอันเป็นรอบปีบัญชีของบริษัท

8.  ต้องจัดให้มีการทำงบดุลและบัญชีกำไรขาดทุน ณ
    วันสิ้นสุดของรอบปีบัญชีของบริษัทเสนอต่อที่ประชุมผู้ถือหุ้น ในการประชุมสามัญประจำปี
    เพื่อพิจารณาอนุมัติงบดุลและบัญชีกำไรขาดทุนนี้
    คณะกรรมการต้องจัดให้ผู้สอบบัญชีตรวจสอบให้เสร็จก่อนนำเสนอต่อที่ประชุมผู้ถือหุ้น

9.  ต้องจัดส่งสำเนางบดุลและบัญชีกำไรขาดทุนที่ผู้สอบบัญชีตรวจสอบแล้วกับรายงานการตรวจสอบบัญชีของผู้สอบบัญชี
    และรายงานประจำปี

10. มีอำนาจจ่ายเงินปันผลระหว่างกาลให้แก่ผู้ถือหุ้นได้เป็นครั้งคราวในเมื่อเห็นว่าบริษัทมีผลกำไรสมควรพอที่จะทำเช่นนั้น
    และรายงานให้ที่ประชุมทราบในการประชุมคราวต่อไป

9.1.2 อำนาจหน้าที่กรรมการบริหาร

  ให้คณะกรรมการบริหารมีอำนาจหน้าที่ในการบริหารงานในกิจการทั้งปวงเพื่อให้เป็นไปตามวัตถุประสงค์ทางการค้าปกติทุกเรื่องที่อยู่ภายใต้ขอบอำนาจโดยตรงของคณะกรรมการ
  เว้นแต่เรื่องต่างๆ ดังต่อไปนี้

1. การเปลี่ยนแปลง หรือการแก้ไข บริคณห์สนธิและข้อบังคับของบริษัท

2. การชำระบัญชีของบริษัท

3. การเสนออย่างใดๆ เพื่อ

3.1) การควบหรือรวมบริษัทกับบริษัทอื่นๆ

  3.2) ได้มาหรือการก่อตั้งบริษัทในเครือ หรือหุ้นใดๆ ในบริษัท ห้างหุ้นส่วน
  หรือกิจการร่วมค้าอื่นๆ

  4. การเปลี่ยนแปลงใดๆ ในโครงสร้างทุนของบริษัท รวมถึงการเพิ่ม ลด แบ่งแยก
  หรือควบทุนของบริษัท หรือการเพิ่มวงเงินกู้ของบริษัทที่คณะกรรมการบริษัทอนุมัติแล้ว

  5. การขยายกิจการของบริษัทนอกเหนือจากธุรกิจในปัจจุบันของบริษัท
  หรือการเปลี่ยนแปลงที่สำคัญใดๆ ในวิธีการดำเนินธุรกิจในปัจจุบันของบริษัท

6. การเปลี่ยนแปลงที่สำคัญอย่างใดๆ ขององค์ประกอบหรือสภาพของธุรกิจของบริษัท

7. การกู้ยืมเงินของบริษัทต่อสถาบันการเงินที่มีมูลค่าตั้งแต่หนึ่งร้อยล้านบาทขึ้นไป

  8. การให้กู้ยืมเงิน หรือการรับภาระหนี้ของบริษัท สำนักงานหรือบุคคลใดๆ ที่ไม่ใช่บริษัทย่อย
  หรือบริษัทในเครือ และมิใช่เป็นการดำเนินธุรกิจหรือการจัดการตามปกติของบริษัท

9. การให้การค้ำประกัน ชดใช้หรือกิจการอื่นๆ หรือการประกันต่อบุคคลที่สาม
ซึ่งไม่เป็นธุรกิจที่เกี่ยวข้องกัน

  โดยหากกิจการใดที่อยู่ภายในข้อใดข้อหนึ่งนี้
  ให้คณะกรรมการบริหารขออนุมัติต่อคณะกรรมการของบริษัท
  ซึ่งหากเรื่องใดไม่อยู่ภายในขอบอำนาจของคณะกรรมการบริษัท
  จะได้นำเสนอขอมติต่อที่ประชุมผู้ถือหุ้นต่อไป (ตามมติที่ประชุมคณะกรรมการบริษัท ครั้งที่ 3/2538
  ประชุมเมื่อวันที่ 11 สิงหาคม 2538)

3.  อำนาจหน้าที่กรรมการตรวจสอบ

1.  สอบทานให้บริษัทฯ มีการรายงานทางการเงินอย่างถูกต้อง และเพียงพอ

2.  สอบทานให้บริษัทฯ มีระบบการควบคุมภายใน และการตรวจสอบภายในที่เหมาะสม
    และมีประสิทธิผล

3.  สอบทานให้บริษัทฯ ปฏิบัติตามกฎหมายว่าด้วยหลักทรัพย์ และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ

4.  พิจารณาคัดเลือก เสนอแต่งตั้งและเสนอค่าตอบแทนผู้สอบบัญชีของบริษัทฯ

5.  พิจารณาการเปิดเผยข้อมูลของบริษัทฯ ในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้มีความถูกต้อง และครบถ้วน

6.  จัดทำรายงานการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของบริษัทฯ
    ซึ่งรายงานดังกล่าวต้องลงนามโดยประธานคณะกรรมการตรวจสอบ

7.  ปฏิบัติการอื่นใดตามที่คณะกรรมการของบริษัทฯ มอบหมาย และคณะกรรมการตรวจสอบเห็นชอบ

9.1.4 รายละเอียดเกี่ยวกับกรรมการและผู้บริหาร

ณ วันที่ 19 พฤศจิกายน 2542 คณะกรรมการของบริษัท อีเอ็มซี จำกัด (มหาชน) ประกอบด้วย
กรรมการจำนวน 7 คน ซึ่งมีคุณสมบัติครบตามมาตรา 68 แห่งพระราชบัญญัติบริษัทมหาชนจำกัด
พ.ศ. 2535 และตามประกาศคณะกรรมการกำกับหลักทรัพย์และตลาดหลักทรัพย์ เรื่องหลักเกณฑ์
เงื่อนไข และวิธีการ ในการขออนุญาตเสนอขายหุ้นที่ออกใหม่และการอนุญาต ฉบับลงวันที่ 18
พฤษภาคม 2535 ทุกประการ

ณ วันที่ 19 พฤศจิกายน 2542 คณะกรรมการของบริษัทประกอบด้วยบุคคลทรงคุณวุฒิจำนวนรวมทั้งสิ้น
7 คน ดังรายละเอียด ดังต่อไปนี้

  ------- --------------------- ------------------------------------------
  ลำดับที่   รายชื่อ                 ตำแหน่ง

  1.      นายโกมล วงศ์พรเพ็ญภาพ   กรรมการผู้มีอำนาจลงลายมือชื่อแทนบริษัท
                                (กรรมการบริหาร)

  2.      นายสลิบ สูงสว่าง         กรรมการผู้มีอำนาจลงลายมือชื่อแทนบริษัท
                                (กรรมการบริหาร)

  3.      นายสมัย ลี้สกุล           กรรมการผู้มีอำนาจลงลายมือชื่อแทนบริษัท
                                (กรรมการบริหาร)

  4.      นายประเทือง คำประกอบ   กรรมการ

  5.      นายสืบพงศ์ เพชรบุตร      กรรมการอิสระ, กรรมการตรวจสอบ

  6.      นางราศรี วิภาดาพิสุทธิ์     กรรมการอิสระ, ประธานคณะกรรมการตรวจสอบ

  7.      นายชัยพงศ์ ชื่นมาลาสุรัตน์   กรรมการตรวจสอบ
  ------- --------------------- ------------------------------------------

หมายเหตุ ข้อมูลเพิ่มเติมที่เกี่ยวข้องกับคณะกรรมการของบริษัท ปรากฏดังนี้

(ก) ประวัติการกระทำผิดกฎหมายในระยะ 10 ปี
ย้อนหลังก่อนวันยื่นขออนุญาตซึ่งหมายถึงประวัติการถูกพิพากษาถึงที่สุดให้เป็นบุคคลล้มละลายหรือกระทำผิดเกี่ยวกับทรัพย์โดยสุจริตหรือกระทำผิด
กฎหมายว่าด้วยหลักทรัพย์และตลาดหลักทรัพย์ รวมทั้งข้อพิพาทหรือการถูกฟ้องร้องอยู่ระหว่างตัดสิน -
ไม่มี -

(ข) หนี้ที่มีอยู่กับบริษัทหรือบริษัทในเครือ - ไม่มี -

(ค) ส่วนได้ส่วนเสียในบริษัท - ไม่มี -

(ง) กรรมการผู้มีอำนาจลงลายมือชื่อแทนบริษัท คือ “นายโกมล วงศ์พรเพ็ญภาพ, นายสลิบ
สูงสว่าง และ นายสมัย ลี้สกุล สองในสามคนนี้ลงลายมือชื่อร่วมกันและประทับตราสำคัญของบริษัท”

(จ) ตามมติที่ประชุมคณะกรรมการบริษัท ครั้งที่ 6/2542 เมื่อวันที่ 19 พฤศจิกายน 2542
มีมติอนุมัติและแต่งตั้งให้นางราศรี วิภาดาพิสุทธิ์ ดำรงตำแหน่ง กรรมการอิสระ
และประธานคณะกรรมการตรวจสอบและ นายชัยพงษ์ ชื่นมาลาสุรัตน์
ดำรงตำแหน่งกรรมการตรวจสอบ

วันที่ 19 พฤศจิกายน 2542 คณะผู้บริหารของบริษัท อีเอ็มซี จำกัด (มหาชน) ประกอบด้วย
กรรมการจำนวน 3 คน ซึ่งมีคุณสมบัติครบตามมาตรา 68 แห่งพระราชบัญญัติบริษัทมหาชนจำกัด
พ.ศ. 2535 และตามประกาศคณะกรรมการกำกับหลักทรัพย์และตลาดหลักทรัพย์ เรื่องหลักเกณฑ์
เงื่อนไข และวิธีการในการขออนุญาตเสนอขายหุ้นที่ออกใหม่และการอนุญาตฉบับลงวันที่ 18
พฤษภาคม 2535 ทุกประการ

  ณ วันที่ 31 ธันวาคม 2542 ผู้บริหารของบริษัทประกอบด้วยบุคคล ทรงคุณวุฒิจำนวน รวมทั้งสิ้น 8
  คน

  ดังรายละเอียดต่อไปนี้

+------+-------------------+-------------------------------------------+
| ล    | รายชื่อ             | ตำแหน่ง                                    |
| ำดับที่ |                   |                                           |
+------+-------------------+-------------------------------------------+
| 1.   | นายโกมล           | ประธานกรรมการบริษัท, ประธานกรรมการบริหาร     |
|      | วงศ์พรเพ็ญภาพ       |                                           |
|      |                   | กรรมการผู้จัดการสายงานปฎิบัติการ 1              |
|      |                   | ก่อสร้างงานระบบไฟฟ้าและเครื่องกล               |
+------+-------------------+-------------------------------------------+
| 2.   | นายสลิบ สูงสว่าง     | กรรมการผู้จัดการใหญ่                          |
|      |                   |                                           |
|      |                   | กรรมการผู้จัดการสายงานอำนวยการ บัญชีและการเงิน  |
+------+-------------------+-------------------------------------------+
| 3.   | นายสมัย ลี้สกุล       | กรรมการผู้จัดการสายงานการตลาดและวิศวกรรม      |
|      |                   |                                           |
|      |                   | กรรมการผู้จัดการสายงานปฏิบัติการ 3              |
|      |                   | ก่อสร้างด้านสาธารณูปโภคพื้นฐาน                  |
+------+-------------------+-------------------------------------------+
| 4.   | นายพิชัย คล่องพิทักษ์   | กรรมการผู้จัดการสิ่งแวดล้อม                     |
+------+-------------------+-------------------------------------------+
| 5.   | นายวิโรจน์          | รองกรรมการผู้จัดการและผู้จัดการแผนกไฟฟ้า         |
|      | ว่องวิภาสมิตกุล       |                                           |
+------+-------------------+-------------------------------------------+
| 6.   | นายแสงพิเชษฐ์ อยู่มั่น  | ผู้จัดการแผนกเครื่องกล                         |
+------+-------------------+-------------------------------------------+
| 7.   | นายวิกรานต์         | ผู้จัดการแผนกไฟฟ้า                            |
|      | ก่อเกียรติสิริ         |                                           |
+------+-------------------+-------------------------------------------+
| 8.   | นายภักดี ศุทธาวุฒิวงศ์  | ผู้จัดการแผนกการตลาด                         |
+------+-------------------+-------------------------------------------+

หมายเหตุ ขัอมูลเพิ่มเติมที่เกี่ยวข้องกับคณะผู้บริหารของบริษัท ปรากฏดังนี้

(ก) ประวัติการกระทำผิดกฏหมายในระยะ 10 ปี
ย้อนหลังก่อนวันยื่นขออนุญาตซึ่งหมายถึงประวัติการถูกพิพากษาถึงที่สุดให้เป็นบุคคลล้มละลายหรือกระทำผิดเกี่ยวกับทรัพย์โดยสุจริตหรือกระทำผิดกฏหมายว่าด้วยหลักทรัพย์และตลาดหลักทรัพย์
รวมทั้งข้อพิพาทหรือการถูกฟ้องร้องอยู่ระหว่างตัดสิน - ไม่มี -

(ข) หนี้ที่มีอยู่กับบริษัทหรือบริษัทในเครือ - ไม่มี -

(ค) ส่วนได้ส่วนเสียในบริษัท - ไม่มี -

  (จ) ตามมติที่ประชุมคณะกรรมการบริษัท ครั้งที่ 2/2542 เมื่อวันที่ 3 กุมภาพันธ์ 2542
  มีมติเปลี่ยนแปลงกรรมการผมีอำนาจลงลายมือชื่อแทนบริษัท ดังนี้ “นายโกมล วงศ์พรเพ็ญภาพ,
  นายสลิบ สูงสว่าง และ นายสมัย ลี้สกุล
  สองในสามคนนี้ลงลายมือชื่อร่วมกันและประทับตราสำคัญบริษัท

9.2 การสรรหากรรมการและผู้บริหาร

1.  บริษัทมีคณะกรรมการของบริษัทไม่น้อยกว่า 5 คน
    และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร

2.  เว้นแต่ที่ได้กำหนดไว้ในข้อ 2.3
    ให้ที่ประชุมผู้ถือหุ้นเลือกตั้งกรรมการตามหลักเกณฑ์และวิธีการดังต่อไปนี้

2.1 ผู้ถือหุ้นคนหนึ่งมีคะแนนเสียงเท่ากับจำนวนหุ้นที่ตนถือ

  2.2 ผู้ถือหุ้นแต่ละคนจะใช้คะแนนเสียงที่มีอยู่ทั้งหมดตาม (2.1)
  เลือกตั้งบุคคลคนเดียวหรือหลายคน

  เป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

  2.3
  บุคคลซึ่งได้คะแนนเสียงสูงสุดตามลำดับลงมาเป็นผู้ที่ได้รับเลือกตั้งเป็นกรรมการเท่ากับจำนวนกรรมการที่จะพึงมีหรือจะพึงเลือกตั้งในครั้งนั้น
  ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินกว่าจำนวนกรรมการที่จะพึงมีหรือจะพึงเลือกตั้งในครั้งนั้น
  ในประธานที่ประชุมเป็นผู้ชี้ขาด

  3. ในการประชุมสามัญประจำปีทุกครั้ง ให้กรรมการออกจากตำแหน่ง 1 ใน 3 เป็นอัตรา
  โดยให้กรรมการที่อยู่ใน ตำแหน่งที่นานที่สุดเป็นผู้ออกจากตำแหน่งก่อน
  ถ้าจำนวนกรรมการที่จะออกไม่อาจแบ่งให้ตรงเป็น 3 ส่วนได้
  ก็ให้ออกโดยจำนวนใกล้เคียงที่สุดกับ 1 ใน 3
  กรรมการที่พ้นจากตำแหน่งแล้วอาจได้รับเลือกตั้งเข้ารับตำแหน่งอีกก็ได้

  4. กรรมการจะต้องพ้นจากตำแหน่งดังต่อไปนี้ รวมทั้งการพ้นจากตำแหน่งตามวาระด้วย

4.1. ตาย

4.2. ลาออก

4.3. ขาดคุณสมบัติ หรือมีลักษณะต้องห้ามตามมาตรา 68 แห่งพระราชบัญญัติบริษัทมหาชนจำกัด

พ.ศ. 2535

4.4. ที่ประชุมผู้ถือหุ้นลงมติให้ออกตาม ข้อ 2.6.

4.5. ศาลมีสั่งให้ออก

5. ในกรณีที่ตำแหน่งกรรมการว่างลงเพราะเหตุอื่น นอกจากถึงคราวออกตามวาระ
ให้คณะกรรมการเลือกบุคคลซึ่งมีคุณสมบัติและไม่มีลักษณะต้องห้าม ตามมาตรา 68
แห่งพระราชบัญญัติบริษัทมหาชนจำกัด พ.ศ. 2535
เข้าเป็นกรรมการแทนในการประชุมคณะกรรมการคราวถัดไป
เว้นแต่วาระของกรรมการจะเหลือน้อยกว่า 2 เดือน
บุคคลซึ่งเข้าเป็นกรรมการแทนดังกล่าวจะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการซึ่งตนแทน

  มติของคณะกรรมการตามวรรคหนึ่งต้องประกอบด้วยคะแนนเสียงไม่น้อยกว่า 3 ใน 4
  ของจำนวนกรรมการที่ยังเหลืออยู่

  6. ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้
  ด้วยคะแนนเสียงไม่น้อยกว่า 3 ใน 4 ของจำนวนผู้ถือหุ้นซึ่งมาประชุมและมีสิทธิออกเสียง
  และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

  7. ให้กรรมการเลือกกรรมการคนหนึ่งเป็นประธานกรรมการ

  ในกรณีที่คณะกรรมการพิจารณาเห็นสมควร
  จะเลือกกรรมการคนหนึ่งหรือหลายคนเป็นรองประธานกรรมการก็ได้
  รองประธานกรรมการมีหน้าที่ตามข้อบังคับในกิจการซึ่งประธานกรรมการมอบหมาย

9.3 ค่าตอบแทนผู้บริหาร

(1) ค่าตอบแทนที่เป็นตัวเงิน

(1) ค่าตอบแทนกรรมการรวม 7 ราย เท่ากับ 360,000 บาท ในปี 2543
    โดยเป็นค่าตอบแทนในรูปเงินเดือนของกรรมการอิสระและกรรมการตรวจสอบ 3 ราย

(2) ค่าตอบแทนผู้บริหารรวม 8 ราย เท่ากับ 6,167,644 บาท ในปี 2543
    โดยเป็นค่าตอบแทนในรูปเงินเดือนของกรรมการและผู้บริหารของบริษัทฯ และบริษัทย่อย

(2) ค่าตอบแทนอื่นๆ

  -ไม่มี-

4.  การกำกับดูแลกิจการ

  บริษัทฯเห็นความสำคัญและถือเป็นแนวทางตามที่ตลาดหลักทรัพย์กำหนดไว้
  เป็นผลให้คณะกรรมการบริษัทปฏิบัติตามข้อพึงปฏิบัติที่ดีสำหรับกรรมการจดทะเบียนอย่างครบถ้วนและเคร่งครัด
  ไม่มีกรณีละเลยในกรณีนี้แต่อย่างใด

5.  การดูแลการใช้ข้อมูลภายใน

  บริษัทฯยังไม่มีนโนบายและวิธีการดูแล
  และการกำหนดโทษผู้บริหารในการนำข้อมูลภายในของบริษัทไปใช้แต่
  บริษัทถือเป็นแนวทางปฏิบัติที่ดีในเชิงของผู้รู้ข้อมูลทางธุรกิจของกรรมการและกรรมการบริหารที่ไม่มีการเปิดเผยข้อมูลสำคัญภายใน
  นอกเหนือจากบรรดากรรมการผู้ที่ต้องใช้ดุลยพินิจในการตัดสินใจในเชิงธุรกิจเท่านั้น
  บริษัทฯยังไม่มีกรณีการใช้ข้อมูลภายในเพื่อซื้อขายหุ้นก่อนการเปิดเผยข้อมูลสู่สาธารณชน
  บริษัทมีการแจ้งต่อกรรมการและผู้บริหารให้การซื้อขายหลักทรัพย์ของผู้บริหารต้องมีการแจ้งต่อตลาดหลักทรัพย์ภายในกำหนด
  1 เดือนซึ่งกรรมการและผู้บริหารก็ถือปฏิบัติมาเป็นปกติ

6.  บุคลากร

  จำนวนพนักงานและผลตอบแทนรวมของพนักงานของแต่ละสายงานในปี 2543 เป็นดังนี้

+-------------------------+----------+--------------------------------+
| สายงาน                  | จำน      | ผลตอบแทนรวมของพ                |
|                         | วนพนักงาน | นักงาน(เงินเดือน,เบี้ยเลี้ยง,ล่วงเวลา, |
|                         |          |                                |
|                         |          | เงินจ่ายสมทบประกันสังคม)           |
+-------------------------+----------+--------------------------------+
| สายงานวิศ                | 100      | 30,556,610 บาท                 |
| วกรรมระบบไฟฟ้าและเครื่องกล |          |                                |
+-------------------------+----------+--------------------------------+
| สายงานวิศวกร             | 39       | 13,906,195 บาท                 |
| รมก่อสร้างสาธารณูปโภคพื้นฐาน |          |                                |
+-------------------------+----------+--------------------------------+
| สายงานวิศวกรรมสิ่งแวดล้อม   | 11       | 3,801,829 บาท                  |
+-------------------------+----------+--------------------------------+
| สายงานวิศวกรรมก่อสร้างทั่วไป | 3        | 3,064,637 บาท                  |
+-------------------------+----------+--------------------------------+
| รวม                     | 153      | 51,329,271 บาท                 |
+-------------------------+----------+--------------------------------+

บริษัทฯ และบริษัทย่อย มีการเปลี่ยนแปลงจำนวนพนักงาน
โดยมีนโนบายปรับลดพนักงานของกลุ่มบริษัท เป็นจำนวนมากเนื่องด้วยบริษัทฯ และบริษัทย่อย
ได้รับผลกระทบอย่างรุนแรงจากการเปลี่ยนแปลงในทางลบของอุปสงค์และอุปทาน
ภายหลังจากที่เกิดวิกฤติการณ์ทางเศรษกิจในประเทศไทยในเดือนกรกฎาคม พ.ศ.2540
โดยมีการลดค่าเงินบาทและได้ส่งผลกระทบอย่างรุนแรงต่อกลุ่มบริษัทฯ และบริษัทย่อย
จึงทำให้ต้องมีนโยบายที่ปรับลดพนักงานตั้งแต่ปี 2541 เป็นต้นมา
และได้มีการจ่ายเงินชดเชยให้กับพนักงานที่ถูกปลดออกตามกฏหมายแรงงานครบถ้วน

กลุ่มบริษัท อยู่ในระหว่างการฟื้นฟูกิจการ จึงไม่มีนโยบายในการพัฒนาพนักงาน